সিঙ্গুরে অনুমতি না নিয়ে মোদির সভা! আক্রমণ তৃণমূলের

ওয়েব ডেস্ক : বঙ্গে উধাও হয়েছে শীত। কিন্তু চড়ছে রাজনৈতিক পারদ। কারণ সামনেই পশ্চিমবঙ্গে বিধানসভা নির্বাচন (West Bengal Assembly Election 2026)। তার জন্য শাসক-বিরোধী সব দলই নিজেদের প্রচার শুরু করে দিয়েছে। তেমনই প্রচারের জন্য বাংলায় এসেছেন প্রধানমন্ত্রী নরেন্দ্র মোদি (Narendra Modi)। এদিন সিঙ্গুরে (Singur) সভা করার কথা তাঁর। আজ সেই সিঙ্গুর থেকে কী বার্তা দেবেন প্রধানমন্ত্রী? সে দিকেই তাকিয়ে রয়েছে রাজনৈতিক মহল। অন্যদিকে সিঙ্গুরে যে জমিতে সভা হবে, তার জন্য নাকি জমির মালিকদের কাছ থেকে অনুমতি নেওয়া হয়নি। এমনটাই অভিযোগ করল তৃণমূল (TMC)।

রাজ্যের শাসক দলের তরফে সমাজমাধ্যমে একটি পোস্ট করা হয়েছে। সেখানে লেখা হয়েছে, “যে সিঙ্গুর (Singur) সারা ভারতকে শিখিয়েছিল কৃষকের অধিকার কাকে বলে, সেই সিঙ্গুরেই কি না যে জমির উপর প্রধানমন্ত্রীর সভা হবে, সেখানে জমির মালিকের অনুমতি তো দূর, সৌজন্যের খাতিরে জানানোর প্রয়োজনটুকুও মনে করেনি বিজেপির নেতারা।”

আরও খবর : আজ সেই সিঙ্গুরের জমিতেই জনসভা, কী বার্তা দেবেন মোদি?

আরও লেখা হয়েছে, “বিজেপি (BJP) ‘কৃষক দরদি’ সাজলেও, তাদের কাজকর্মে কিন্তু সেই জমিদারী মানসিকতাই প্রকাশ পাচ্ছে। কৃষকদের অপমান করে কীসের এই উৎসব? সিঙ্গুরের মানুষ কিন্তু এই অপমান মেনে নেবে না। বিজেপির আগে কৃষকদের সম্মান দিতে শেখা উচিত, তারপর না হয় ভোট চাইতে আসবে।”

তৃণমূলের তরফে একটি ভিডিয়োও শেয়ার করা হয়েছে, সেখান বেশ কিছু জমির মালিককে বলতে শোনা গিয়েছে, জমিতে প্রধানমন্ত্রীর সভার আগে তাঁদেরকে জানানো হয়নি। বিজেপি নেতারা একবার তাঁদের জানাতে পারতো বলেও এক জমির মালিককে বলতে শোনা গিয়েছে। আর এ নিয়ে সেখানকারও বিডিওর কাছে আপত্তি জানিয়ে এ নিয়ে অভিযোগও জানিয়েছেন তাঁরা।