বলাগড়ে বিজেপির মিছিলকে কেন্দ্র করে ব্যাপক উত্তেজনা!

ওয়েব ডেস্ক : হুগলির (Hooghly) বলাগড়ে (Balagarh) বিজেপির (BJP) মিছিলকে কেন্দ্র করে ব্যাপক উত্তেজনা ছড়াল। জানা যাচ্ছে, মিছিল চলাকালীন বিজেপি কর্মীদের সঙ্গে পুলিশের ধস্তাধস্তির ঘটনা ঘটে। পরিস্থিতি নিয়ন্ত্রণে ঘটনাস্থলে অতিরিক্ত পুলিশ (Police) বাহিনী মোতায়েন করা হয়। এই ঘটনায় ব্যাপক চাঞ্চল্য ছড়িয়েছে এলাকায়।

স্থানীয় সূত্রে খবর, বিজেপির মিছিলের সময় উল্টো দিক থেকে তৃণমূল কংগ্রেসের (TMC) একটি মিছিল আসছিল। এক সময় দুই মিছিল মুখোমুখি হয়। সেই কারণে দুই পক্ষের মধ্যে সংঘর্ষের মতো পরিস্থিতি তৈরি হয়। একপ্রকার খণ্ডযুদ্ধ শুরু হলে এলাকায় চরম উত্তেজনা ছড়িয়ে পড়ে।

আরও খবর : তাম্রলিপ্ত পুরসভার নতুন চেয়ারম্যান হলেন বৈদ্যনাথ সিনহা, সরতে হল চঞ্চল খাঁড়াকে

বিজেপির অভিযোগ, সরকারি অফিসের ভেতরে মাইক বাজিয়ে তৃণমূলের প্রচার চালানো হচ্ছে। এই অভিযোগ তুলে বিজেপি (BJP) কর্মীরা রাস্তায় নেমে বিক্ষোভ ও অবরোধ শুরু করলে পুলিশের সঙ্গে তাঁদের ধস্তাধস্তি হয়। বিজেপির আরও অভিযোগ, তৃণমূল কংগ্রেস অন্যায়ভাবে তাদের বিরুদ্ধে অভিযোগ করছে।

এই বিক্ষোভের সময় এক বিজেপি কর্মী অসুস্থ হয়ে পড়েন বলে খবর। তাঁকে প্রাথমিক চিকিৎসা দেওয়া হয়েছে বলে জানা গিয়েছে। ঘটনার পর গোটা এলাকায় পুলিশি নজরদারি বাড়ানো হয়েছে। প্রশাসনের তরফে দাবি করা হচ্ছে বর্তমানে পরিস্থিতি নিয়ন্ত্রণে রয়েছে সেখানে।