অসুস্থ হয়ে ফের হাসপাতালে সৌগত রায়!

ওয়েব ডেস্ক : ফের অসুস্থ তৃণমূল সাংসদ (TMC MP) সৌগত রায় (Saugata Roy)। রবিবার রাতে তিনি অসুস্থ হয়ে পড়েন বলে সূত্রের খবর। এর পরেই তাঁকে ভর্তি করা হয় বলে খবর। শহরের এক বেসরকারি হাসপাতালে তিনি চিকিৎসাধীন রয়েছেন। তবে প্রবীণ সাংসদের শারীরিক অবস্থা আপাতত স্থিতিশীল বলেই হাসপাতাল (Hospital) সূত্রে খবর।

তৃণমূলের (TMC) প্রবীণ সাংসদের পরিবার সূত্রে খবর, রবিবার অসুস্থ বোধ করছিলন সৌগত রায়। তার পরেই তাঁকে তড়িঘড়ি শহরের ওই বেসরকারি হাসপাতালে নিয়ে যাওয়া হয়। তবে কী সমস্যার জন্য তাঁকে আবার ভর্তি হতে হল হাসপাতালে, সে বিষয়ে এখনও কিছু জানা যায়নি। তবে তাঁর শারিরীক অবস্থা স্থিতীশীল বলেই জানা যাচ্ছে।

আরও খবর : বিদায় নিচ্ছে শীত! সরস্বতী পুজোর দিন কেমন থাকবে আবহাওয়া?

এর আগে ২০২৫ সালের জুলাই মাসে সৌগত রায়কে (Saugata Roy) ভর্তি করানো হয়েছিল হাসপাতালে। সূত্রের খবর, প্রবীণ সাংসদরে টাইপ টু ডায়াবিটিস আছে। এর আগে গত বছরের জুন মাসেও ভর্তি করানো হয়েছিল দমদমের সাংসদকে। বুকে ব্যথা, শ্বাসকষ্ট কারণে তাঁকে হাসপাতালে ভর্তি করানো হয়েছিল। তার পর নতুন বছরেও শারীরিক অসুস্থতার কারণে তাঁকে আবার ভর্তি করানো হয় হাসপাতালে।

জুন, জুলাইয়ের আগে গত বছরের এপ্রিলে আড়িয়াদহে একটি অনুষ্ঠানে যাওয়ার পথে অসুস্থ হয়ে পড়েছিলেন সৌগত রায়। এর পরে তাঁকে নিয়ে য়াওয়া হয়েছিল হাসপাতালে। হৃদযন্ত্রে সমস্যার কারণে তাঁর বুকে পেসমেকার বসানো হয়েছিল। তারও আগে মার্চ মাসে সংসদে অধিবেশন চলাকালীন অসুস্থ হয়ে পড়েছিলেন তিনি।